
บทที่ 10
การป้องกันและบรรเทาภัยจากอุทกภัย  และดินโคลนถล่ม
10.1  บทนำ
          อุทกภัย และดินโคลนถล่ม  เป็นปัญหาด้านสาธารณภัยที่สำคัญของพื้นที่จังหวัดศรีสะเกษเสมอมา โดยทั่วไปฤดูฝนจะอยู่ในช่วงเดือนพฤษภาคมถึงกันยายนของทุกปี  ในช่วงนี้หลายพื้นที่จะมีฝนตกชุกและตกติดต่อกันเป็นเวลานา จนเกิดน้ำไหลบ่ามาตามผิวดินมากกว่าปกติ  น้ำปริมาณมากที่ไหลบ่าเข้าท่วมในพื้นที่ต่างๆ หรือชุมชนที่ไม่มีระบบระบายน้ำที่สมบูรณ์ และทำความเสียหายแก่พื้นที่ทำการเกษตรและทรัพย์สินของประชาชน เรียกว่า อุทกภัย ดังนั้นเมื่อเกิดฝนตกหนักเป็นเวลานานๆ  ในแต่ละครั้ง  มักเป็นปัญหาทำให้เกิดน้ำท่วมขังและทำความเสียหายแก่พื้นที่เพาะปลูกและทรัพย์สินต่างๆ  เสมอ  ส่งผลกระทบต่อระบบเศรษฐกิจของจังหวัดเป็นอย่างมาก
          นอกจากนั้น  การดำเนินกิจกรรมต่างๆ  ในชีวิตประจำวันของมนุษย์ทั้งการชุมชน การก่อสร้างต่างๆ การทำเกษตร การเผาป่า และการตัดไม้ทำลายป่า  ล้วนเป็นสาเหตุสำคัญที่ทำให้อุทกภัยทวีความรุนแรงมากยิ่งขึ้น  และเป็นสาเหตุให้เกิดดินโคลนถล่มตามมาในบริเวณพื้นที่ที่มีลักษณะเป็นภูเขาสูงชัน

จังหวัดศรีสะเกษ  มีลุ่มน้ำหลัก 5 ลุ่มน้ำดังนี้  ลุ่มน้ำห้วยทับทัน  ลุ่มน้ำมูล  ลุ่มน้ำห้วยสำราญ ลุ่มน้ำห้วยขยุง และลุ่มน้ำห้วยทา  เมื่อเข้าสู่ฤดูฝนน้ำจะไหลเข้าท่วมพื้นที่ในอำเภอต่างๆ  ประกอบกับน้ำมูลที่จังหวัดอุบลราชธานีหนุนทำให้พื้นที่ต่างๆ ประสบปัญหาอุทกภัย
10.2 วัตถุประสงค์

1)  เพื่อป้องกันและบรรเทาผลกระทบต่อชีวิตและทรัพย์สินของประชาชนที่เกิดจากอุทกภัยและดินโคลนถล่ม

2)  เพื่อให้การดำเนินการช่วยเหลือผู้ประสบภัยเป็นไปอย่างมีประสิทธิภาพและสามารถฟื้นฟูพื้นที่ประสบภัยให้กลับสู่สภาวะปกติโดยเร็ว

3)  เพื่อกำหนดเจ้าหน้าที่ ความรับผิดชอบของหน่วยงานที่เกี่ยวข้องและองค์กรเครือข่ายทุกภาคส่วนในการป้องกันและบรรเทาสถานการณ์ฉุกเฉินจากอุทกภัยและดินโคลนถล่มให้ชัดเจนบูรณาการและมีประสิทธิภาพ
10.3 นิยามศัพท์

1)  อุทกภัย หมายถึง  เหตุการณ์ที่มีน้ำท่วมพื้นดินสูงกว่าระดับปกติ  ซึ่งมีสาเหตุจากมีปริมาณน้ำฝนมากจนทำให้มีปริมาณน้ำส่วนเกินมาเติมปริมาณน้ำผิวดินที่มีอยู่ตามสภาพปกติจนเกินขีดความสามารถการระบายน้ำของแม่น้ำ  ลำคลอง  และยังมีสาเหตุมาจากการกระทำของมนุษย์  
โดยการปิดกั้นการไหลของน้ำตามธรรมชาติ ทั้งเจตนาและไม่เจตนา  จนเป็นอันตรายต่อชีวิตทรัพย์สินของประชาชนและสิ่งแวดล้อม สามารถน้ำแยกตามลักษณะการเกิดได้  ดังนี้

ก.  น้ำท่วมขัง/น้ำล้นตลิ่ง (Inundation / Over  bank  flow)  เป็นสภาวะน้ำท่วมหรือสภาวะน้ำล้นตลิ่งที่เกิดขึ้นเนื่องจากระบบระบายน้ำไม่มีประสิทธิภาพ มีลักษณะค่อยเป็นค่อยไป อันเป็นผลจากเกิดฝนตกหนัก  ณ   บริเวณนั้นๆ  ติดต่อกันเป็นเวลาหลายวัน มักเกิดขึ้นในบริเวณที่ราบลุ่มริมแม่น้ำและบริเวณชุมชนเมืองใหญ่ๆ น้ำท่วมขังส่วนใหญ่จะเกิดบริเวณท้ายน้ำและแผ่เป็นบริเวณกว้างเนื่องจากไม่สามารถระบายน้ำได้ทัน

ข.  น้ำท่วมฉับพลัน (Flash Flood)  เป็นภาวะน้ำท่วมที่เกิดขึ้นอย่างฉับพลันในพื้นที่ เนื่องจากฝนตกหนักในบริเวณพื้นที่ซึ่งมีความชันมาก  และมีคุณสมบัติในการกักเก็บน้ำหรือด้านน้ำน้อย  หรืออาจเกิดจากสาเหตุอื่นๆ  เช่น  เขื่อนหรืออ่างเก็บน้ำพังทลาย  น้ำท่วมฉับพลัน มักเกิดขึ้นหลังจากฝนตกหนัก และมักเกิดขึ้นในบริเวณที่ราบระหว่างหุบเขา  ซึ่งอาจจะไม่มีฝนตกหนักในบริเวณนั้นมาก่อนเลยแต่มีฝนตกหนักมากบริเวณต้นน้ำที่อยู่ห่างออกไป  การเกิดน้ำท่วมฉับพลันมีความรุนแรงและเคลื่อนที่ด้วยความเร็วมาก โอกาสที่จะป้องกันและหลบหนีจึงมีน้อย

2)  ดินถล่มหรือโคลนถล่ม (Landslide  or  Mud/Debris  Flow)  หมายถึง  ปรากฏการณ์ที่มวลดินหรือหินไถลเลื่อนลงจากพื้นที่สูงสู่พื้นที่ต่ำภายใต้อิทธิพลแรงโน้มถ่วงของโลกและการมีน้ำเป็นตัวกลางทำให้มวลวัสดุเกิดความไม่มีเสถียรภาพ อัตราการไถลเลื่อนดังกล่าวข้างต้นอาจช้าหรือเร็วขึ้นกับประเภทของวัสดุ  ความลาดชัน สภาพสิ่งแวดล้อม  และปริมาณน้ำฝนในบางกรณีแผ่นดินถล่มอาจเกิดจากแผ่นดินไหวหรือภูเขาไฟระเบิด การเคลื่อนตัวของวัสดุดังกล่าวอาจพัดพาต้นไม้ บ้านเรือน รถยนต์ สิ่งปลูกสร้างอื่นๆ ชำรุด หรือพังทลายและยังอาจทำให้ช่องเปิดของสะพานและแม่น้ำลำคลองอุดตันจนเป็นสาเหตุให้เกิดอุทกภัยขึ้นได้ในเส้นทางการเคลื่อนตัวปรากฏการณ์ดังกล่าวเป็นอันตรายต่อชีวิต ทรัพย์สินของประชาชนและสิ่งแวดล้อม
10.4  ขั้นตอนการปฏิบัติ

กองอำนวยการป้องกันและบรรเทาสาธารณภัยจังหวัดศรีสะเกษ และหน่วยงานที่เกี่ยวข้อง เตรียมพร้อมรับสถานการณ์การเกิดอุทกภัยและดินโคลนถล่ม ดังนี้

10.4.1  ก่อนเกิดภัย  ประกอบด้วย


(1)  การป้องกันและลดผลกระทบ มีแนวทาง ดังนี้



(1.1)  ประเมินความเสี่ยงภัยจากอุทกภัยและดินโคลนถล่ม โดยการประเมินภัยและความล่อแหลมเพื่อประเมินโอกาสหรือความเป็นไปได้ที่จะเกิดอุทกภัยและดินโคลนถล่มรวมทั้งศึกษาวิธีลดผลกระทบเพื่อนำไปกำหนดมาตรการที่เหมาะสมในการบริหารจัดการภัยจากอุทกภัยและดินโคลนถล่ม หน่วยงานหลักได้  สำนักงานป้องกันและบรรเทาสาธารณภัยจังหวัดศรีสะเกษ ทรัพยากรธรรมชาติและสิ่งแวดล้อมจังหวัดศรีสะเกษ โครงการชลประทานศรีสะเกษ  ที่ทำการปกครองจังหวัดศรีสะเกษ  อำเภอ องค์กรปกครองส่วนท้องถิ่น



(1.2)  ตรวจสอบและปรับปรุงข้อมูลพื้นที่เสี่ยงภัย รวมทั้งข้อมูลพื้นที่ปลอดภัยเพื่อรองรับการอพยพให้เป็นปัจจุบัน   หน่วยงานหลัก  ได้แก่    สำนักงานป้องกันและบรรเทาสาธารณภัยจังหวัดศรีสะเกษ   สถานีอุตุนิยมวิทยาศรีสะเกษ  ทรัพยากรธรรมชาติและสิ่งแวดล้อมจังหวัดศรีสะเกษ  โครงการชลประทานศรีสะเกษ  อำเภอ  องค์กรปกครองส่วนท้องถิ่น 



(1.3)  จัดทำแผนที่พื้นที่เสี่ยงอุทกภัยและดินโคลนถล่ม  ให้เป็นมาตรฐานเดียวกัน ทั้งในเรื่องมาตราส่วนและรายละเอียดของแผนที่ หน่วยงานหลัก ได้แก่ สำนักงานป้องกันและบรรเทาสาธารณภัยจังหวัดศรีสะเกษ  ทรัพยากรธรรมชาติและสิ่งแวดล้อมจังหวัดศรีสะเกษ



(1.4)  เตรียมการด้านโครงสร้าง โดยการสำรวจและสิ่งก่อสร้างหรือปรับปรุงแหล่งน้ำ หรือเส้นทาง เพื่อป้องกันและแก้ไขปัญหาอุทกภัยและดินโคลนถล่มในพื้นที่รับผิดชอบ




(1.4.1)  จัดหาพื้นที่รองรับน้ำและกักเก็บน้ำ เช่น อ่างเก็บน้ำ เขื่อน สระน้ำ ทำนบ เหมือง ฝาย รวมทั้งการขุดลอกคูคลอง แหล่งน้ำสาธารณะที่ตื้นเขิน  คลองส่งน้ำ และคลองระบายน้ำ เพื่อเพิ่มประสิทธิภาพการกักเก็บน้ำไว้ในฤดูแล้งและการระบายในฤดูฝน




(1.4.2)  ก่อสร้างกำแพง ผนัง หรือรอดักตะกอน เพื่อป้องกันการเอ่อล้นหรือสูญเสีย พื้นดินจากการกัดเซาะชายฝั่งของทะเลและแม่น้ำ




(1.4.3)  สร้างอาคารหรือสถานที่เพื่อเป็นสถานที่หลบภัย สำหรับพื้นที่ที่การหนีภัยทำได้ยาก หรือไม่มีพื้นที่หลบภัยที่เหมาะสม





(1.4.4)  กรณีการก่อสร้างอาคารและสิ่งปลูกสร้างในพื้นที่เสี่ยงภัยต้องให้มีความมั่นคงแข็งแรงและมีระบบความปลอดภัยสำหรับผู้ใช้อาคาร ทั้งนี้ให้เป็นไปตามพระราชบัญญัติควบคุมอาคาร พ.ศ. 2522 และที่แก้ไขเพิ่มเติม รวมทั้งข้อกำหนดและกฎกระทรวงที่เกี่ยวข้อง




(1.4.5)  ก่อสร้าง / ปรับปรุงเส้นทางเพื่อการส่งกำลังบำรุง หรือเส้นทางไปสถานที่หลบภัยให้ใช้การได้ตลอดเวลา



(1.5)  จัดทำฐานข้อมูลกำลังเจ้าหน้าที่ อาสาสมัคร เครื่องจักร เครื่องมือ และอุปกรณ์การกู้ชีพกู้ภัย เพื่อให้พร้อมเรียกใช้งานได้ทันทีเมื่อเกิดภาวะฉุกเฉิน หน่วยหลัก  ได้แก่ สำนักงานป้องกันและบรรเทาสาธารณภัยจังหวัดศรีสะเกษ   โครงชลประทานศรีสะเกษ  ทรัพยากรธรรมชาติและสิ่งแวดล้อมจังหวัดศรีสะเกษ    โยธาธิการและผังเมืองจังหวัดศรีสะเกษ    สำนักงานทางหลวงชนบทจังหวัดศรีสะเกษ   อำเภอ      องค์กรปกครองส่วนท้องถิ่น    มูลนิธิสว่างจิตต์ศรีสะเกษธรรมสถาน



(1.6)  พัฒนาระบบเครือข่ายฐานข้อมูลสารสนเทศด้านอุทกภัยและดินโคลนถล่มให้มีความเชื่อมโยงระหว่างหน่วยงาน หน่วยงานหลักได้ เกษตรและสหกรณ์จังหวัดศรีสะเกษ   สำนักงานป้องกันและบรรเทาสาธารณภัยจังหวัดศรีสะเกษ    สถานีอุตุนิยมวิทยาศรีสะเกษ    โครงการชลประทานจังหวัด     ศรีสะเกษ    โยธาธิการและผังเมืองจังหวัดศรีสะเกษ   สำนักงานทางหลวงชนบทจังหวัดศรีสะเกษ 



(1.7)  เสริมสร้างความรู้และความตระหนักแก่ประชาชน นักเรียน นักศึกษาและเยาวชน เกี่ยวกับการป้องกันและการปฏิบัติตนอย่างถูกต้องและปลอดภัยจากอุทกภัยและดินโคลนถล่ม หน่วยงานหลัก ได้แก่   สำนักงานป้องกันและบรรเทาสาธารณภัยจังหวัดศรีสะเกษ    ทรัพยากรธรรมชาติและสิ่งแวดล้อมจังหวัดศรีสะเกษ   โครงการชลประทานจังหวัดศรีสะเกษ   สถานีอุตุนิยมวิทยาจังหวัดศรีสะเกษ  ประชาสัมพันธ์จังหวัดศรีสะเกษ  อำเภอ  สำนักงานเขตพื้นที่การศึกษา




(1.7.1)  สนับสนุนให้สื่อประชาสัมพันธ์ทุกแขนงมีบทบาทในการรณรงค์ประชาสัมพันธ์เพื่อปลูกฝังจิตสำนึกด้านความปลอดภัย (Safety Mind) อย่างต่อเนื่อง โดยเฉพาะอย่างยิ่งสื่อประชาสัมพันธ์ที่สามารถเข้าถึงประชาชนได้อย่างมีประสิทธิภาพ เช่น วิทยุ โทรทัศน์ หนังสือ อินเตอร์เน็ต




(1.7.2)  ส่งเสริมและสนับสนุนให้องค์กรเครือข่ายในการป้องกันและบรรเทา   สาธารณภัยทุกภาคส่วน ทั้งภาครัฐ ภาคเอกชน องค์กรปกครองส่วนท้องถิ่น และอาสาสมัครต่างๆ มีส่วนร่วมในการรณรงค์ในเรื่องความปลอดภัยอย่างต่อเนื่อง




(1.7.3)  จัดให้มีหลักสูตรการเรียนการสอนที่เน้นการให้ความรู้ การปลูกฝังแนวคิดและจิตสำนึกด้านความปลอดภัยในทุกระดับ รวมทั้งการพัฒนาศักยภาพบุคลากรด้านการศึกษาและการให้ความรู้ด้านการป้องกันและบรรเทาสาธารณภัยแก่นักเรียน นักศึกษาทุกระดับ




(1.7.4)  บรรจุและสอดแทรกเนื้อหาสาระเกี่ยวกับการป้องกันและบรรเทา      สาธารณภัยในหลักสูตรการฝึกอบรมข้าราชการ พนักงานของรัฐและเอกชน
(2)  การเตรียมความพร้อม มีแนวทาง ดังนี้



(2.1)  จัดตั้งและฝึกอบรมอาสาสมัครเพื่อช่วยเหลืองานเจ้าหน้าที่ เช่น อาสาสมัครป้องกันภัยฝ่ายพลเรือน (อปพร.) อาสาสมัครแจ้งเตือนภัย อาสาสมัครกู้ชีพกู้ภัย หน่วยงานหลัก ได้แก่ สำนักงานป้องกันและบรรเทาสาธารณภัยจังหวัด   สำนักงานสาธารณสุขจังหวัด  อำเภอ องค์กรปกครองส่วนท้องถิ่น 



(2.2)  ให้ความรู้แก่ชุมชนโดยเน้นการจัดการความเสี่ยงจากภัยพิบัติโดยอาศัยชุมชนเป็นฐาน  CBDRM  หน่วยงานหลัก  ได้แก่ สำนักงานป้องกันและบรรเทาสาธารณภัยจังหวัด  อำเภอ องค์กรปกครองส่วนท้องถิ่น



(2.3)  จัดทำบัญชีผู้เชี่ยวชาญเฉพาะด้านอุทกภัยและดินโคลนถล่มหรือเจ้าหน้าที่จากหน่วยงานที่เกี่ยวข้อง  หน่วยงานหลัก ได้แก่  สำนักงานป้องกันและบรรเทาสาธารณภัยจังหวัด  โครงการชลประทานจังหวัด  อำเภอ และองค์กรปกครองส่วนท้องถิ่น



(2.4)  จัดทำแผนปฏิบัติการการป้องกันและแก้ไขปัญหาอุทกภัยและดินโคลนถล่มแบบบูรณาการในทุกระดับ  หน่วยงานหลักได้แก่  สำนักงานป้องกันและบรรเทาสาธารณภัยจังหวัด  โครงการชลประทาน  อำเภอ และองค์กรปกครองส่วนท้องถิ่น



(2.5)  พัฒนาระบบการพยากรณ์และติดตั้งอุปกรณ์เตือนภัยในพื้นที่เสี่ยงภัยพร้อมทั้งจัดเจ้าหน้าที่เฝ้าระวังเพื่อการเตือนภัยจากอุทกภัยและดินโคลนถล่ม



(2.6)  สำรองปัจจัยที่จำเป็นและเหมาะสมเพื่อรองรับการอพยพและให้ความช่วยเหลือผู้ประสบภัยได้ทันทีเมื่อเกิดภัย



(2.7)  เตรียมความพร้อมและสำรองพลังงาน



(2.8)  จัดเตรียมระบบสื่อสารหลัก ระบบสื่อสารรองและระบบสื่อสารสำรองที่จำเป็น พร้อมทั้งจัดหาเครื่องมือ อุปกรณ์สื่อสารให้เพียงพอและใช้งานได้ตลอดเวลา



(2.9)  จัดเตรียมสถานที่ปลอดภัยเพื่อรองรับผู้ประสบภัยพร้อมสิ่งสาธารณูปโภคที่จำเป็น


(2.10) ฝึกซ้อมแผนปฏิบัติการป้องกันและแก้ไขปัญหาอุทกภัยและดินโคลนถล่ม

10.4.2  ขณะเกิดภัย


การบริหารจัดการในภาวะฉุกเฉิน มีแนวทาง ดังนี้


(1)  เมื่อได้รับข้อมูลการเกิดอุทกภัยและดินโคลนถล่ม ให้จัดตั้งศูนย์อำนวยการเฉพาะกิจป้องกันและแก้ไขปัญหาอุทกภัยและดินโคลนถล่มจังหวัดศรีสะเกษ  ขึ้น  ณ  สำนักงานป้องกันและบรรเทา     สาธารณภัยจังหวัดศรีสะเกษ ศาลากลางจังหวัดหลังเก่า ชั้น 1  หมายเลขโทรศัพท์  0-4561-7956-8  โทรสาร     0-4561-2589 พร้อมทั้งจัดเจ้าหน้าที่รับผิดชอบประศูนย์อำนวยการเฉพาะกิจฯ


(2)  การอพยพให้อพยพหมู่บ้านเสี่ยงภัยลำดับที่ 2 (ผนวก)  โดยให้อพยพไปที่องค์การบริหารส่วนตำบล อำเภอ หรือที่ศูนย์อำนวยการเฉพาะกิจป้องกันและแก้ไขปัญหาอุทกภัยและดินโคลนถล่มกำหนด



(3)  กรณีจำเป็นต้องรับบริจาคความช่วยเหลือด้านต่างๆ  จากสาธารณชน ให้ศูนย์อำนวยการเฉพาะกิจฯ จัดตั้งศูนย์รับบริจาคและประสานหน่วยงานที่เกี่ยวข้องในการกำหนดสถานที่เก็บรักษาสิ่งของและเงินบริจาค รวมทั้งวิธีการแจกจ่ายเพื่อให้เกิดเอกภาพ

10.4.3  หลังเกิดภัย


การจัดการหลังเกิดภัย มีแนวทางดังนี้


(1)  ให้ศูนย์อำนวยการเฉพาะกิจฯ จังหวัด ดำเนินการประเมินความเสียหายและความต้องการเบื้องต้น โดยจัดทำบัญชีรายชื่อผู้ประสบภัยและทรัพย์สินที่เสียหายไว้เป็นหลักฐานพร้อมทั้งออกหนังสือรับรองให้ผู้ประสบภัยไว้เป็นหลักฐานในการรับการสงเคราะห์และฟื้นฟู


(2)  จัดหาที่พักอาศัยชั่วคราวและให้ความช่วยเหลือแก่ผู้ประสบภัยด้านสุขภาพอนามัย สภาพจิตใจ 


(3)  การจัดการศพผู้เสียชีวิต มีแนวทางดังนี้



(3.1)  จัดหาสถานที่เก็บรักษาศพและพื้นที่ในการพิสูจน์เอกลักษณ์ศพผู้เสียชีวิต



(3.2)  การเคลื่อนย้ายศพ ให้องค์กรปกครองส่วนท้องถิ่นกับอำเภอและจังหวัดควบคุมการเคลื่อนย้ายศพผู้เสียชีวิต โดยการสนับสนุนของแขวงการทาง สำนักงานทางหลวงชนบทจังหวัด  สาธารณสุขจังหวัด ตำรวจภูธรจังหวัด  สำนักงานป้องกันและบรรเทาสาธารณภัยจังหวัด


(4)  ป้องกัน เฝ้าระวัง และควบคุมโรคที่อาจจะเกิดขึ้นทั้งด้านร่างกายและจิตใจ


(5)  ฟื้นฟูคุณภาพชีวิต และฟื้นฟูอาชีพของผู้ประสบภัย ทั้งทางด้านร่างกายและจิตใจให้สามารถดำรงชีวิตและประกอบอาชีพได้อย่างปกติ


(6)  ฟื้นฟูและจัดการระบบสิ่งแวดล้อมชุมชน ทั้งระบบบำบัดน้ำเสีย สถานที่กำจัดขยะมูลฝอย และบ่อน้ำบาดาลที่ได้รับผลกระทบจากอุทกภัยและดินถล่ม ให้ใช้การได้ดังเดิม


(7)  ฟื้นฟูโครงการสร้างพื้นฐาน รวมทั้งสิ่งสาธารณประโยชน์อื่นๆ  ที่ได้รับความเสียหายให้กลับสู่สภาพเดิม เช่น สถานที่ราชการ โรงเรียน สถานที่ท่องเที่ยว และสิ่งแวดล้อมที่ได้รับความเสียหาย รวมทั้งแก้ไขปัญหามลพิษต่างๆ


(8)  ให้ศูนย์อำนวยการเฉพาะกิจป้องกันและแก้ไขปัญหาอุทกภัยจังหวัด  ดำเนินการฟื้นฟูบูรณะความเสียหายในเบื้องต้นโดยใช้งบประมาณขององค์กรปกครองส่วนท้องถิ่นในพื้นที่ก่อน กรณีที่เกินขีดความสามารถให้พิจารณาช่วยเหลือผู้ประสบภัยตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2546 และที่แก้ไขเพิ่มเติม


(9)  จัดให้มีการศึกษาผลกระทบจากอุทกภัยและดินโคลนถล่มที่มีต่อชีวิต ทรัพย์สินของประชาชน เพื่อนำไปเป็นข้อมูลในการบริหารจัดการภัยจากอุทกภัยและดินโคลนถล่มในอนาคต


ส

แผนภูมิ การปฏิบัติการและหน่วยงานร่วมบูรณาการในการป้องกันและบรรเทาอุทกภัยและดินโคล่มถล่มจังหวัดศรีสะเกษ

บทที่  11

การป้องกันและบรรเทาภัยแล้ง
11.1 บทนำ


ลักษณะสภาพอากาศในจังหวัดศรีสะเกษช่วงเดือนมกราคม ถึงเดือนพฤษภาคม ของทุกปี เป็นโดยทั่วไปจะเกิดความแห้งแล้งและมีอุณหภูมิเฉลี่ยสูงขึ้น โดยจะขึ้นสูงสุดในเดือนเมษายน เป็นผลให้มีอากาศร้อนอบอ้าวและร้อนจัด ประกอบกับปริมาณน้ำฝนต่ำกว่าปกติ ทำให้ราษฎรประสบปัญหาการขาดแคลนน้ำอุปโภคบริโภค  และการเกษตรกรรม  สร้างความเสียหายให้กับพืชผลทางการเกษตรอันเป็นผลกระทบต่อความเป็นอยู่ของราษฎรเป็นอย่างมาก
11.2 วัตถุประสงค์


11.2.1  เพื่อป้องกันและบรรเทาผลกระทบต่อชีวิตและทรัพย์สินของประชาชนที่เกิดจากภัยแล้ง


11.2.2  เพื่อให้การดำเนินการช่วยเหลือผู้ประสบภัยเป็นไปอย่างมีประสิทธิภาพและสามารถฟื้นฟูพื้นที่ประสบภัยให้กลับสู่สภาวะปกติโดยเร็ว


11.2.3  เพื่อกำหนดหน้าที่ ความรับผิดชอบของหน่วยงานที่เกี่ยวข้องและองค์กรเครือข่าย    ทุกภาคส่วนในการป้องกันและบรรเทาสถานการณ์ภัยแล้งให้ชัดเจน บูรณาการและมีประสิทธิภาพ
 11.3 นิยามศัพท์
                   ภัยแล้ง หมายถึง ความแห้งแล้งของลมฟ้าอากาศ อันเกิดจากการที่มีปริมาณฝนน้อยหรือฝนไม่ตกเป็นระยะเวลานานและครอบคลุมพื้นที่เป็นบริเวณกว้าง ทำให้เกิดการขาดแคลนน้ำดื่ม น้ำใช้ พืชพันธุ์ไม้ต่างๆ ขาดน้ำไม่สามารถเจริญเติบโต ได้ตามปกติเกิดความเสียหายและส่งผลกระทบอย่างกว้างขวาง รุนแรงต่อประชาชน
11.4 ขั้นตอนการปฏิบัติ


กองอำนวยการป้องกันและบรรเทาสาธารณภัยจังหวัดศรีสะเกษ และหน่วยงานที่เกี่ยวข้อง เตรียมพร้อมรับสถานการณ์การเกิดภัยแล้ง  ดังนี้


11.4.1  ก่อนเกิดภัย  



(1)  การป้องกันและลดผลกระทบ มีแนวทาง ดังนี้




(1.1)  ประเมินความเสี่ยงภัยแล้ง โดยการประเมินภัยและความล่อแหลม เพื่อประเมินโอกาสหรือความเป็นไปได้ที่จะเกิดภัยแล้งและผลกระทบที่อาจเป็นอันตรายต่อสาธารณชน ทรัพย์สินและสิ่งแวดล้อม เพื่อกำหนดมาตรการที่เหมาะสมในการป้องกันและบรรเทาภัยแล้ง




(1.2)  ตรวจสอบและปรับปรุงข้อมูลพื้นที่เสี่ยงภัย และจัดทำแผนที่พื้นที่เสี่ยงภัยแล้ง รวมทั้งข้อมูลแหล่งน้ำ (ผนวก)




(1.3)  จัดทำข้อมูลกำลังเจ้าหน้าที่ อาสาสมัคร เครื่องมือ เครื่องจักร เพื่อให้พร้อมเรียกใช้งานได้ทันทีเมื่อเกิดภัยแล้ง  




(1.4)  พัฒนาระบบเครือข่ายฐานข้อมูลสารสนเทศด้านภัยแล้ง ให้มีความเชื่อมโยงระหว่าง




(1.5)  เสริมสร้างความรู้และความตระหนัก แก่ประชาชน นักเรียน นักศึกษาและเยาวชน เกี่ยวกับการเตรียมรับสถานการณ์ภัยแล้ง ประกอบด้วย กำหนดมาตรการประหยัดการใช้น้ำ การลดปริมาณการปลูกพืชที่ต้องใช้น้ำมากในฤดูแล้ง




(1.6)  จัดทำสรุปบทเรียน การเกิดภัยแล้งครั้งสำคัญเพื่อประโยชน์ในการบริหารจัดการในอนาคต 



(2)  การเตรียมความพร้อม มีแนวทาง ดังนี้




(2.1)  จัดตั้งและฝึกอบรมอาสาสมัครเพื่อช่วยเหลืองานเจ้าหน้าที่ เช่น อาสาสมัครป้องกันภัยฝ่ายพลเรือน (อปพร.)




(2.2)  จัดทำแผนปฏิบัติการป้องกันและแก้ไขปัญหาภัยแล้ง รวมทั้งการกำหนดมาตรการประหยัดน้ำแบบบูรณาการในทุกระดับ 




(2.3)  เตรียมความพร้อมเครื่องจักร เครื่องมือ ยานพาหนะวัสดุอุปกรณ์ ที่จำเป็นเพื่อให้ความช่วยเหลือผู้ประสบภัยได้ทันทีเมื่อเกิดภัย




(2.4)  จัดทำแผนส่งเสริมการปลูกพืชฤดูแล้งให้สอดคล้องกับแผนการบริหารจัดการน้ำเพื่อการเกษตรในฤดูแล้ง เพื่อให้เกษตรกรมีรายได้อย่างต่อเนื่อง




(2.5)  วางแผนจัดเตรียมพันธุ์พืช ปุ๋ย และอื่นๆ ที่จำเป็น เพื่อช่วยเหลือเกษตรกรเมื่อผลิตผลการเกษตรได้รับผลกระทบจากภัยแล้ง 


11.4.2 ขณะเกิดภัย



การบริหารจัดการในภาวะฉุกเฉิน มีแนวทาง ดังนี้



(1)  เมื่อได้รับข้อมูลการเกิดภัยแล้ง ให้จัดตั้งศูนย์อำนวยการเฉพาะกิจป้องกันและแก้ไขปัญหาภัยแล้งจังหวัด พร้อมทั้งจัดเจ้าหน้าที่รับผิดชอบประจำศูนย์ฯ



(2)  ประชาสัมพันธ์แจ้งให้ประชาชนผู้ได้รับผลกระทบจากภัยแล้งทราบเหตุการณ์ที่เกิดขึ้น เพื่อประหยัดการใช้น้ำอุปโภคบริโภคและเพื่อการเกษตร


11.4.3 หลังเกิดภัย



การจัดการหลังเกิดภัย มีแนวทางดังนี้



(1)  ให้ศูนย์อำนวยการเฉพาะกิจฯ จังหวัด ดำเนินการประเมินความเสียหายและความต้องการเบื้องต้น โดยจัดทำบัญชีรายชื่อผู้ประสบภัยและทรัพย์สินที่เสียหายไว้เป็นหลักฐานพร้อมทั้งออกหนังสือรับรองให้ผู้ประสบภัยไว้เป็นหลักฐานในการรับการสงเคราะห์และฟื้นฟู
 


(2)  ฟื้นฟูคุณภาพชีวิต และฟื้นฟูอาชีพของผู้ประสบภัย



(3)  ให้ศูนย์อำนวยการเฉพาะกิจฯ จังหวัด ดำเนินการฟื้นฟูความเสียหายเบื้องต้น โดยใช้งบประมาณขององค์กรปกครองส่วนท้องถิ่นในพื้นที่ก่อน กรณีที่เกินขีดความสามารถให้พิจารณาช่วยเหลือผู้ประสบภัยตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยในกรณีฉุกเฉิน พ.ศ. 2546 และที่แก้ไขเพิ่มเติม



(4)  จัดให้มีการศึกษาผลกระทบจากภัยแล้งที่มีต่อชีวิต  และทรัพย์สินของประชาชนอย่างเป็นระบบ เพื่อเป็นข้อมูลในการบริหารจัดการภัยแล้งในอนาคต 
( ( ( ( ( (
แผนภูมิที่  11.1  การปฏิบัติการและหน่วยงานร่วมบูรณาการในการป้องกันและบรรเทาภัยแล้งระดับจังหวัด
บทที่  12
การป้องกันและบรรเทาภัยจากอัคคีภัย
12.1 บทนำ


อัคคีภัย เป็นสาธารณภัยประเภทหนึ่งที่มีโอกาสเกิดขึ้นได้ตลอดเวลาและสามารถเผาผลาญทรัพย์สินให้วอดวายได้ในชั่วระยะเวลาไม่กี่ชั่วโมง ก่อให้เกิดความสูญเสียต่อชีวิต ทรัพย์สินของประชาชน ซึ่งสาเหตุการเกิดอัคคีภัยส่วนใหญ่เกิดจากความประมาท ขาดความระมัดระวังหรือความพลั้งเผลอ สถานที่ที่เกิดอัคคีภัยมักเป็นอยู่อาศัยและชุมชนที่หนาแน่นหรือมีความแออัดของประชาชน อาคารสูง โรงงานอุตสาหกรรม ศูนย์การค้าและโรงมหรสพ ซึ่งสถานที่เหล่านี้มักจะมีการใช้พลังงานไฟฟ้า พลังงานความร้อนและอื่นๆ ที่เอื้อต่อการเกิดอัคคีภัย โดยเฉพาะในฤดูที่มีอากาศร้อนและแห้งแล้งระหว่างเดือนธันวาคมถึงเดือนพฤษภาคม มักมีอัคคีภัยเกิดขึ้นบ่อยครั้ง


ดังนั้น การป้องกันและระงับอัคคีภัย จึงมีความสำคัญอย่างยิ่งในการที่จะช่วยลดความสูญเสียในชีวิตและทรัพย์สินของประชาชน และของรัฐที่อาจจะเกิดขึ้นให้มีน้อยที่สุด
12.2  วัตถุประสงค์


12.2.1  เพื่อป้องกันและบรรเทาผลกระทบต่อชีวิตและทรัพย์สินของประชาชนที่เกิดจากอัคคีภัย


12.2.2  เพื่อให้การดำเนินการช่วยเหลือผู้ประสบภัยเป็นไปอย่างมีประสิทธิภาพและสามารถฟื้นฟูพื้นที่ประสบภัยให้กลับสู่ภาวะปกติโดยเร็วที่สุด


12.2.3  เพื่อกำหนดหน้าที่ความรับผิดชอบของหน่วยงานที่เกี่ยวข้องและองค์กรเครือข่ายทุกภาคส่วนในการป้องกันและบรรเทาสถานการณ์ฉุกเฉินจากอัคคีภัยให้ชัดเจน บูรณาการและมีประสิทธิภาพ
12.3  นิยามศัพท์


อัคคีภัย หมายถึง ภยันตรายอันเกิดจากไฟที่ขาดการควบคุมดูแล ทำให้เกิดการติดต่อลุกลามไปตามบริเวณที่มีเชื้อเพลิงเกิดการลุกไหม้ต่อเนื่อง สภาวะของไฟจะรุนแรงมากขึ้นถ้าการลุกไหม้ที่มีเชื้อเพลิงหนุนเนื่อง หรือมีไอของเชื้อเพลิงถูกขับออกมามากความร้อนแรงก็จะมากยิ่งขึ้น
12.4 ขั้นตอนการปฏิบัติ


กองอำนวยการป้องกันและบรรเทาสาธารณภัยจังหวัดศรีสะเกษ และหน่วยงานที่เกี่ยวข้อง เตรียมพร้อมรับสถานการณ์การเกิดภัยแล้ง  ดังนี้


12.4  ก่อนเกิดภัย ประกอบด้วย



(1)  การป้องกันและลดผลกระทบ มีแนวทางดังนี้




(1.1)  สำรวจ ตรวจสอบอาคาร ชุมชน ปั๊มน้ำมัน ปั๊มแก๊ส คลังน้ำมัน ฯลฯ สถานประกอบการต่างๆ ที่มีสภาพความเสี่ยงภัยต่อการเกิดอัคคีภัยได้ง่าย พร้อมทั้งจัดทำรายละเอียดประเภทอาคารเสี่ยงภัยในพื้นที่ เพื่อใช้เป็นข้อมูลในการวางแผนการป้องกันอัคคีภัย 




(1.2)  ประเมินความเสี่ยงภัยจากอัคคีภัย โดยการประเมินภัยและความล่อแหลมเพื่อประเมินโอกาสหรือความเป็นไปได้ที่จะเกิดอัคคีภัย รวมทั้งศึกษาวิธีลดผลกระทบเพื่อน้ำไปกำหนดมาตรการที่เหมาะสมในการบริหารจัดการอัคคีภัย 




(1.3)  ตรวจสอบ ปรับปรุงข้อมูลพื้นที่เสี่ยงภัย จัดทำแผนที่เสี่ยงอัคคีภัยและส่งเสริมให้บ้านเรือน อาคาร สถานประกอบการ ฯลฯ ติดตั้งอุปกรณ์เตือนภัยอัคคีภัย (Smoke Detector)




(1.4)  จัดทำฐานข้อมูลกำลังเจ้าหน้าที่ อาสาสมัคร เครื่องจักรเครื่องมือ 




(1.5)  เสริมสร้างความรู้และความตระหนักแก่ประชาชน นักเรียน นักศึกษาและเยาวชนเกี่ยวกับวิธีการป้องกันและปฏิบัติตนให้ปลอดภัยเมื่อเกิดอัคคีภัย




(1.6)  จัดทำสรุปบทเรียน ของการเกิดอัคคีภัยครั้งสำคัญเพื่อประโยชน์ในการบริหารจัดการในอนาคต



(2)  การเตรียมความพร้อม มีแนวทางดังนี้




(2.1)  จัดตั้งและฝึกอบรมอาสาสมัครเพื่อช่วยเหลืองานเจ้าหน้าที่




(2.2)  ทำบัญชีผู้เชี่ยวชาญเฉพาะด้านอัคคีภัยหรือเจ้าหน้าที่จากหน่วยงานและองค์กรที่เกี่ยวข้อง




(2.3)  จัดทำแผนปฏิบัติการป้องกันและแก้ไขปัญหาอัคคีภัยแบบบูรณาการในทุกระดับ




(2.4)  ระบบการแจ้งเหตุในพื้นที่จังหวัด





-  ในเขตเทศบาล เป็นหน้าที่ของการอำนวยการป้องกันและบรรเทา    สาธารณภัยท้องถิ่น (เทศบาลเมือง เทศบาลตำบล)  ในพื้นที่นั้น





-  นอกเขตเทศบาล เป็นหน้าที่ของกองอำนวยการป้องกันและบรรเทา   สาธารณภัยท้องถิ่นองค์การบริหารส่วนตำบล




(2.5)  ติดตั้งอุปกรณ์เตือนภัยในสถานที่ที่มีสภาพความเสี่ยงต่อการเกิดอัคคีภัย




(2.6)  จัดเตรียมเครื่องมือเครื่องใช้ ยานพาหนะ วัสดุอุปกรณ์ที่จำเป็นในการป้องกันและระงับอัคคีภัย เช่น  รถยนต์ดับเพลิง รถยนต์กู้ภัย รถบรรทุกโฟม รถน้ำ รถบันไดเลื่อน  แหล่งน้ำ อุปกรณ์กู้ชีพกู้ภัย  เพื่อเตรียมไว้นำไปใช้ในกรณีที่เกิดภัย




(2.7)  สำรองปัจจัยสี่ตามความจำเป็นและเหมาะสม เพื่อรองรับการอพยพและให้ความช่วยเหลือผู้ประสบภัยได้ทันที เมื่อเกิดภัย




(2.8)  เตรียมความพร้อมและสำรองพลังงาน




(2.9)  จัดเตรียมระบบสื่อสารหลัก ระบบสื่อสารรอง และระบบสื่อสารสำรองที่จำเป็น พร้อมทั้งจัดหาเครื่องมือ อุปกรณ์สื่อสารให้เพียงพอและใช้งานได้ตลอดเวลา




(2.10)  ฝึกซ้อมแผนป้องกันและระงับอัคคีภัยในพื้นที่เสี่ยงอย่างสม่ำเสมอ


12.5  ขณะเกิดภัย



(1)  ในเขตเทศบาล ให้ฝ่ายป้องกันและบรรเทาสาธารณภัยเทศบาลท้องที่เกิดเหตุออกเผชิญเหตุและระงับเหตุในพื้นที่รับผิดชอบทันทีที่เกิดอัคคีภัย และแจ้งสำนักงานการไฟฟ้าส่วนภูมิภาคจังหวัดตัดกระแสไฟฟ้าบริเวณพื้นที่เกิดเหตุ ประสานกับการประปาส่วนภูมิภาคจังหวัด เพื่อสนับสนุนน้ำ โดยให้แจ้งผู้อำนวยการอำเภอที่รับผิดชอบในเขตพื้นที่นั้นและผู้อำนวยการจังหวัดทราบทันที



(2)  นอกเขตเทศบาล ให้องค์การบริหารส่วนตำบลที่เกิดเหตุออกเผชิญเหตุและระงับเหตุในพื้นที่รับผิดชอบทันทีที่เกิดอัคคีภัย และแจ้งสำนักงานการไฟฟ้าส่วนภูมิภาคในพื้นที่ตัดกระแสไฟฟ้าบริเวณพื้นที่เกิดเหตุ ประสานกับการประปาส่วนภูมิภาค เพื่อสนับสนุนน้ำโดยให้แจ้งผู้อำนวยการอำเภอที่รับผิดชอบในเขตพื้นที่นั้น และผู้อำนวยการจังหวัดทราบทันที



(3)  จัดตั้งศูนย์อำนวยการเฉพาะกิจป้องกันและแก้ไขปัญหาอัคคีภัย พร้อมทั้งจัดเจ้าหน้าที่รับผิดชอบประจำศูนย์อำนวยการเฉพาะกิจฯ



(4)  ดำเนินการตรวจพิสูจน์เอกลักษณ์บุคคลในกรณีมีผู้เสียชีวิต


12.6  หลังเกิดภัย 



(1)  ให้ศูนย์อำนวยการเฉพาะกิจฯ ในเขตพื้นที่รับผิดชอบ ดำเนินการประเมินความเสียหายและความต้องการเบื้องต้น โดยจัดทำบัญชีรายชื่อผู้ประสบภัยและทรัพย์สินที่เสียหายไว้เป็นหลักฐาน



(2)  จัดหาที่พักชั่วคราวให้ผู้อพยพและให้ความช่วยเหลือผู้ประสบภัยด้านสุขภาพอนามัย สภาพจิตใจ การฟื้นฟูคุณภาพชีวิตและการฟื้นฟูอาชีพ



(3)  ให้เจ้าพนักงานสอบสวนเขตท้องที่สืบสวนสอบสวนถึงสาเหตุการเกิดเพลิงไหม้โดยดำเนินการตามอำนาจหน้าที่



(4)  การจัดการศพผู้เสียชีวิต จัดหาสถานที่เก็บรักษาศพและพื้นที่ในการพิสูจน์เอกลักษณ์ศพผู้เสียชีวิต



(5)  ให้ศูนย์อำนวยการเฉพาะกิจฯ จังหวัด ดำเนินการฟื้นฟูความเสียหายเบื้องต้น โดยใช้งบประมาณขององค์กรปกครองส่วนท้องถิ่นในพื้นที่ก่อน กรณีที่เกินขีดความสามารถให้พิจารณาช่วยเหลือผู้ประสบภัยตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยในกรณีฉุกเฉิน พ.ศ. 2546 และที่แก้ไขเพิ่มเติม



(6)  กรณีบริเวณที่เกิดเพลิงไหม้อาคารตั้งแต่สามสิบหลังคาเรือนขึ้นไปหรือมีเนื้อที่ตั้งแต่หนึ่งไร่ขึ้นไป รวมทั้งบริเวณที่อยู่ติดต่อภายในระยะสามสิบเมตรโดยรอบบริเวณที่เกิดเพลิงไหม้ ซึ่งถือเป็น  “เขตเพลิงไหม้”  ตามพระราชบัญญัติควบคุมอาคาร พ.ศ. 2522 และที่แก้ไขเพิ่มเติม ให้เจ้าพนักงานท้องถิ่นตามพระราชบัญญัติควบคุมอาคาร พ.ศ. 2522  และที่แก้ไขเพิ่มเติม ดำเนินการดังนี้




-  ประกาศแสดงเขตเพลิงไหม้ ณ สำนักงานของราชการส่วนท้องถิ่นนั้นและบริเวณที่เกิดเพลิงไหม้ โดยมีแผนที่สังเขปแสดงเขตเพลิงไหม้ พร้อมทั้งระบุให้ทราบถึงการกระทำอันต้องห้ามตามพระราชบัญญัติควบคุมอาคาร พ.ศ. 2522 และที่แก้ไขเพิ่มเติม




-  ภายในสี่สิบห้าวันนับแต่วันที่เกิดเพลิงไหม้ ห้ามมิให้ผู้ใดก่อสร้างดัดแปลงรื้อถอน หรือเคลื่อนย้ายอาคารในเขตเพลิงไหม้




-  พิจารณาว่าสมควรจะมีการปรับปรุงเขตเพลิงไหม้หรือไม่ โดยคำนึงถึงประโยชน์ในการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมือง การสถาปัตยกรรมและการอำนวยความสะดวกแก่การจราจรและให้เจ้าพนักงานท้องถิ่นเสนอความเห็น พร้อมด้วยแผนที่สังเขปแสดงแนวเขตเพลิงไหม้ต่อคณะกรรมการควบคุมอาคาร ภายในสิบห้าวันนับแต่วันที่เกิดเพลิงไหม้ เพื่อให้คณะกรรมการควบคุมอาคารพิจารณาดำเนินการตามพระราชบัญญัติควบคุมอาคาร พ.ศ. 2522 ต่อไป



(7)  จัดให้มีการศึกษาผลกระทบจากอัคคีภัยที่มีต่อชีวิต ทรัพย์สินของประชาชนเพื่อนำไปเป็นข้อมูลในการบริหารจัดการภัยจากอัคคีภัยในอนาคต 

( ( ( ( ( (
แผนภูมิที่ 12.1 การปฏิบัติการและหน่วยงานร่วมบูรณาการในการป้องกันและบรรเทาจากอัคคีภัยระดับจังหวัด
บทที่  13
การป้องกันและบรรเทาภัยจากอากาศหนาว
13.1 บทนำ


ภัยจากอากาศหนาวเป็นปรากฏการณ์ธรรมชาติ มักเกิดทั่วไปในช่วงเดือนธันวาคมถึงเดือนกุมภาพันธ์ของทุกปี เนื่องจากลมมรสุมตะวันออกเฉียงเหนือเริ่มปกคลุมและนำความหนาวเย็นมาสู่ประเทศไทยและเป็นช่วงเปลี่ยนจากฤดูฝนเป็นฤดูหนาวส่งผลให้อากาศแปรปรวน ประกอบกับความกดอากาศสูงกำลังแรงจากประเทศสาธารณรัฐประชาชนจีน ได้แผ่อิทธิพลครอบคลุมพื้นที่ของประเทศไทยตอนบน ทำให้มีสภาพอากาศหนาวจัด โดยเฉพาะในพื้นที่ภาคเหนือและภาคตะวันออกเฉียงเหนือ ส่งผลให้ประชาชนได้รับความเดือดร้อนทั้งชีวิตและทรัพย์สิน
13.2 วัตถุประสงค์


13.2.1  เพื่อเป็นการป้องกันบรรเทาผลกระทบต่อชีวิตและทรัพย์สินของประชาชนที่เกิดจากภัยจากอากาศหนาว


13.2.2  เพื่อให้การดำเนินการช่วยเหลือผู้ประสบภัยเป็นไปอย่างมีประสิทธิภาพและสามารถฟื้นฟูพื้นที่ประสบภัยให้กลับสู่สภาวะปกติโดยเร็ว


13.2.3  เพื่อกำหนดหน้าที่  ความรับผิดชอบของหน่วยงานที่เกี่ยวข้องและองค์กรเครือข่ายทุกภาคส่วนในการป้องกันและบรรเทาสถานการณ์ฉุกเฉินจากอากาศหนาวให้ชัดเจน บูรณาการและมีประสิทธิภาพ
13.3  นิยามศัพท์


ภัยหนาว  หมายถึง  ภัยที่เกิดจากสภาพอากาศที่มีความหนาวจัด  อุณหภูมิต่ำกว่า  15  องศาเซลเซียส และลดลงต่อเนื่องจนประชาชนได้รับผลกระทบอย่างรุนแรงและกว้างขวาง มักเกิดขึ้นระหว่างเดือนธันวาคมถึงเดือนกุมภาพันธ์ ซึ่งเป็นช่วงที่ความกดอากาศสูงจากประเทศสาธารณรัฐประชาชนจีนแผ่ลงมาปกคลุมประเทศไทย
13.4  ขั้นตอนการปฏิบัติ 


 กองอำนวยการป้องกันและบรรเทาสาธารณภัยจังหวัดศรีสะเกษ  กองอำนวยการป้องกันและบรรเทาสาธารณภัยอำเภอ และหน่วยงานที่เกี่ยวข้อง เตรียมพร้อมรับสถานการณ์ภัยจากอากาศหนาว ดังนี้
                  13.4.1 ก่อนเกิดภัย ประกอบด้วย



(1)  การป้องกันและลดผลกระทบ มีแนวทาง ดังนี้




(1.1)  การประเมินความเสี่ยงภัยจากอากาศหนาว โดยการประเมินภัยและความล่อแหลม เพื่อประเมินโอกาสหรือความเป็นไปได้ที่จะเกิดภัยจากอากาศหนาว และผลกระทบที่อาจเป็นอันตรายต่อสาธารณชนทรัพย์สินและสิ่งแวดล้อม เพื่อกำหนดมาตรการที่เหมาะสมในการป้องกันและลดผลกระทบจากอากาศหนาว หน่วยงานหลัก ได้แก่ สำนักงานป้องกันและบรรเทาสาธารณภัยจังหวัดศรีสะเกษ สถานีอุตุนิยมวิทยาศรีสะเกษ สำนักงานจังหวัดศรีสะเกษ อำเภอและองค์กรปกครองส่วนท้องถิ่น




(1.2)  ตรวจสอบและปรับปรุงข้อมูลพื้นที่เสี่ยงภัย และจัดทำแผนที่พื้นที่เสี่ยงภัยจากอากาศหนาว หน่วยงานหลัก ได้แก่ สำนักงานป้องกันและบรรเทาสาธารณภัยจังหวัดศรีสะเกษ สำนักงานจังหวัดศรีสะเกษ อำเภอ และองค์กรปกครองส่วนท้องถิ่น




(1.3)  จัดทำฐานข้อมูลกำลังเจ้าหน้าที่ อาสาสมัคร เครื่องกันหนาว และวัสดุอุปกรณ์ที่จำเป็น เพื่อเตรียมพร้อมใช้งานได้ทันทีเมื่อเกิดภาวะฉุกเฉิน หน่วยงานหลัก ได้แก่ สำนักงานป้องกันและบรรเทาสาธารณภัยจังหวัดศรีสะเกษ สำนักงานจังหวัดศรีสะเกษ อำเภอ และองค์กรปกครองส่วนท้องถิ่น




(1.4)  พัฒนาระบบเครือข่ายฐานข้อมูลสารสนเทศด้านภัยจากอากาศหนาว ให้มีความเชื่อมโยงระหว่างหน่วยงาน หน่วยงานหลัก  ได้แก่   สำนักงานป้องกันและบรรเทาสาธารณภัยจังหวัด   ศรีสะเกษ  สำนักงานจังหวัดศรีสะเกษ  อำเภอ  และองค์กรปกครองส่วนท้องถิ่น




(1.5)  พัฒนาระบบพยากรณ์ และเฝ้าระวังโดยการจัดเจ้าหน้าที่ติดตามสภาพอากาศและแจ้งเตือนให้เตรียมการป้องกันภัยจากอากาศหนาว  หน่วยงานหลัก  ได้แก่  สถานีอุตุนิยมวิทยา  ศรีสะเกษ  สำนักงานป้องกันและบรรเทาสาธารณภัยจังหวัดศรีสะเกษ  สำนักงานจังหวัดศรีสะเกษ อำเภอและ องค์กรปกครองส่วนท้องถิ่น




(1.6)  เสริมสร้างความรู้ และความตระหนัก แก่ประชาชน นักเรียน นักศึกษา และเยาวชนเกี่ยวกับการป้องกันและปฏิบัติตนอย่างถูกต้องและปลอดภัยจากภัยอากาศหนาว หน่วยงานหลัก ได้แก่ สำนักงานเขตพื้นที่การศึกษาศรีสะเกษ เขต 1,2,3,4   สำนักงานป้องกันและบรรเทาสาธารณภัยจังหวัด ศรีสะเกษ  สำนักงานประชาสัมพันธ์จังหวัดศรีสะเกษ  สำนักงานจังหวัดศรีสะเกษ  อำเภอ องค์กรปกครองส่วนท้องถิ่น และสถาบันการศึกษา




(1.7)  จัดทำสรุปบทเรียน (Lesson Learnt) ของการเกิดภัยจากอากาศหนาวครั้งสำคัญ เพื่อประโยชน์ในการบริหารจัดการในอนาคต หน่วยงานหลัก ได้แก่  สำนักงานป้องกันและบรรเทาสาธารณภัยจังหวัดศรีสะเกษ  สำนักงานจังหวัดศรีสะเกษ  อำเภอ องค์กรปกครองส่วนท้องถิ่น และสถาบันการศึกษา



(2) การเตรียมความพร้อม มีแนวทาง ดังนี้




(2.1)  จัดตั้งและฝึกอบรมอาสาสมัครเพื่อช่วยเหลืองานเจ้าหน้าที่ เช่น อาสาสมัครป้องกันภัยฝ่ายพลเรือน (อปพร.)  หน่วยงานหลัก ได้แก่ สำนักงานสาธารณสุขจังหวัดศรีสะเกษ สำนักงานป้องกันและบรรเทาสาธารณภัยจังหวัดศรีสะเกษ  สำนักงานจังหวัดศรีสะเกษ อำเภอ องค์กรปกครองส่วนท้องถิ่น องค์กรสาธารณกุศล และมูลนิธิ




(2.2)  จัดทำแผนปฏิบัติการป้องกันและแก้ไขปัญหาภัยจากอากาศหนาวแบบบูรณาการในระดับจังหวัด/ระดับอำเภอ/ท้องถิ่น ให้สอดคล้องกับแผนการป้องกันและบรรเทาสาธารณภัยแห่งชาติและแผนอื่นๆ ที่เกี่ยวข้อง หน่วยงานหลัก ได้แก่  สำนักงานสาธารณสุขจังหวัดศรีสะเกษ สำนักงานป้องกันและบรรเทาสาธารณภัยจังหวัดศรีสะเกษ อำเภอ องค์กรปกครองส่วนท้องถิ่น







(2.3)  เตรียมความพร้อมและสำรองวัสดุอุปกรณ์ที่จำเป็นเพื่อให้ความช่วยเหลือผู้ประสบภัยได้ทันทีเมื่อเกิดภัย   หน่วยงานหลัก  ได้แก่   สำนักงานป้องกันและบรรเทาสาธารณภัยจังหวัด  ศรีสะเกษ  สำนักงานจังหวัดศรีสะเกษ  อำเภอ   องค์กรปกครองส่วนท้องถิ่น และสำนักงานเหล่ากาชาดจังหวัดศรีสะเกษ


13.4.2  ขณะเกิดภัย



การบริหารจัดการในภาวะฉุกเฉิน มีแนวทางดังนี้



(1)  เมื่อได้รับข้อมูลการเกิดภัยจากอากาศหนาว ให้จัดตั้งศูนย์อำนวยการเฉพาะกิจป้องกันและแก้ไขปัญหาภัยจากอากาศหนาว ตามระดับความรุนแรง



(2)  ประชาสัมพันธ์แจ้งให้ประชาชนผู้ได้รับผลกระทบทราบเหตุการณ์ที่เกิดขึ้น เพื่อป้องกันตนเองได้ถูกต้อง



(3)  กรณีจำเป็นต้องรับบริจาคความช่วยเหลือด้านต่างๆ  จากสาธารณชน ให้ศูนย์อำนวยการเฉพาะกิจฯ จัดตั้งศูนย์รับบริจาคและประสานหน่วยงานที่เกี่ยวข้องในการกำหนดสถานที่เก็บรักษาสิ่งของและเงินบริจาค รวมทั้งวิธีการแจกจ่ายเพื่อให้เกิดเอกภาพ และเป็นประโยชน์แก่ผู้ประสบภัยอย่างเสมอภาคและทันเหตุการณ์



(4)  ดำเนินการตรวจพิสูจน์เอกลักษณ์บุคลากรกรณีมีผู้เสียชีวิต หน่วยงานหลัก ได้แก่ ตำรวจภูธรจังหวัดศรีสะเกษ


13.4.3  หลังเกิดภัย



การจัดการหลังเกิดภัย มีแนวทางดังนี้



(1)  ให้ศูนย์อำนวยการเฉพาะกิจฯ ในเขตพื้นที่ที่รับผิดชอบ สำรวจความเสียหายและจัดทำบัญชีรายชื่อผู้ประสบภัยและทรัพย์สินที่เสียหายไว้เป็นหลักฐาน พร้อมทั้งออกหนังสือรับรองให้ผู้ประสบภัยไว้เป็นหลักฐานในการรับการสงเคราะห์และฟื้นฟู



(2)  การจัดการศพผู้เสียชีวิต มีแนวทางดังนี้




(2.1)  จัดหาสถานที่เก็บรักษาศพและพื้นที่ในการพิสูจน์เอกลักษณ์ศพผู้เสียชีวิต หน่วยงานหลัก ได้แก่ สำนักงานสาธารณสุขจังหวัดศรีสะเกษ สำนักงานจังหวัดศรีสะเกษ อำเภอ และองค์กรปกครองส่วนท้องถิ่น




(2.2)  การพิสูจน์เอกลักษณ์บุคคลและการส่งกลับ ให้เป็นไปตามข้อตกลงความร่วมมือการปฏิบัติงานพิสูจน์เอกลักษณ์บุคคลและการส่งกลับในกรณีภัยพิบัติร้ายแรงระหว่าง สำนักงานป้องกันและบรรเทาสาธารณภัยจังหวัดศรีสะเกษกับตำรวจภูธรจังหวัดศรีสะเกษ




(2.3)  การเคลื่อนย้ายศพ ให้องค์กรปกครองส่วนท้องถิ่นร่วมกับอำเภอ และจังหวัดควบคุมเคลื่อนย้ายศพผู้เสียชีวิต โดยการสนับสนุนของกระทรวงคมนาคม กระทรวงสาธารณสุข สำนักงานตำรวจแห่งชาติ และหน่วยงานอื่นตามความจำเป็น



(3)  ป้องกัน เฝ้าระวัง และควบคุมโรคที่อาจจะเกิดขึ้นทั้งด้านร่างกายและจิตใจ หน่วยงานหลัก ได้แก่ สำนักงานสาธารณสุขจังหวัดศรีสะเกษ  



(4)  ฟื้นฟูคุณภาพชีวิต และฟื้นฟูอาชีพของผู้ประสบภัย ทั้งทางด้านร่างกายและจิตใจให้สามารถดำรงชีวิตและประกอบอาชีพได้อย่างปกติ หน่วยงานหลัก ได้แก่ แรงงานจังหวัดศรีสะเกษ สำนักงานสาธารณสุขจังหวัดศรีสะเกษ สำนักงานพัฒนาสังคมและความมั่นคงของมนุษย์จังหวัดศรีสะเกษ สำนักงานป้องกันและบรรเทาสาธารณภัยจังหวัดศรีสะเกษ สำนักงานจังหวัดศรีสะเกษ อำเภอและองค์กรปกครองส่วนท้องถิ่น



(5)  ให้ศูนย์อำนวยการเฉพาะกิจฯ ในเขตพื้นที่ที่เกิดเหตุดำเนินการฟื้นฟูความเสียหายเบื้องต้น โดยใช้งบประมาณขององค์กรปกครองส่วนท้องถิ่นในพื้นที่ก่อน  กรณีที่เกินขีดความสามารถให้พิจารณาช่วยเหลือผู้ประสบภัยตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยในกรณีฉุกเฉิน พ.ศ. 2546 และที่แก้ไขเพิ่มเติม



(6)  จัดให้มีการศึกษาผลกระทบภัยจากอากาศหนาว ที่มีผลกระทบต่อชีวิตและทรัพย์สินของประชาชนอย่างเป็นระบบ เพื่อเป็นข้อมูลการบริหารจัดการภัยจากอากาศหนาวในอนาคต หน่วยงานหลัก ได้แก่ สำนักงานป้องกันและบรรเทาสาธารณภัยจังหวัดศรีสะเกษ สำนักงานจังหวัดศรีสะเกษ และสถานบันการศึกษา

( ( ( ( ( (
แผนภูมิการป้องกันและบรรเทาภัยจากอากาศหนาว

































































































































































































































